CELEX: 32022R0824
Language: el
Date: 2022-03-15 00:00:00
Title: Κατ’ εξουσιοδότηση κανονισμός (ΕΕ) 2022/824 της Επιτροπής της 15ης Μαρτίου 2022 για την τροποποίηση του κατ’ εξουσιοδότηση κανονισμού (ΕΕ) 2015/98 σχετικά με την εφαρμογή των διεθνών υποχρεώσεων της Ένωσης, όπως αναφέρεται στο άρθρο 15 παράγραφος 2 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, δυνάμει της διεθνούς σύμβασης για τη διατήρηση των θυννοειδών του Ατλαντικού και της σύμβασης περί της μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού

30.5.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 147/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2022/824 ΤΗΣ ΕΠΙΤΡΟΠΗΣ
         της 15ης Μαρτίου 2022
         για την τροποποίηση του κατ’ εξουσιοδότηση κανονισμού (ΕΕ) 2015/98 σχετικά με την εφαρμογή των διεθνών υποχρεώσεων της Ένωσης, όπως αναφέρεται στο άρθρο 15 παράγραφος 2 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, δυνάμει της διεθνούς σύμβασης για τη διατήρηση των θυννοειδών του Ατλαντικού και της σύμβασης περί της μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2013, σχετικά με την κοινή αλιευτική πολιτική, την τροποποίηση των κανονισμών του Συμβουλίου (ΕΚ) αριθ. 1954/2003 και (ΕΚ) αριθ. 1224/2009 και την κατάργηση των κανονισμών του Συμβουλίου (ΕΚ) αριθ. 2371/2002 και (ΕΚ) αριθ. 639/2004 και της απόφασης 2004/585/ΕΚ του Συμβουλίου (1), και ιδίως το άρθρο 15 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η παράγραφος 3 της σύστασης 21-09 της Διεθνούς Επιτροπής για τη Διατήρηση των Θυννοειδών του Ατλαντικού (στο εξής: ICCAT) (2) απαγορεύει τη διατήρηση επί του σκάφους, τη μεταφόρτωση και την εκφόρτωση ολόκληρου ρυγχοκαρχαρία του Βορείου Ατλαντικού ή τμήματος αυτού, που αλιεύεται σε συνδυασμό με τύπους αλιείας καλυπτόμενους από την ICCAT το 2022 και το 2023.
                  
               
                     (2)
                  
                  
                     Προς εξασφάλιση συνέπειας μεταξύ της σύστασης 21-09 και του δικαίου της Ευρωπαϊκής Ένωσης, η υποχρέωση εκφόρτωσης του άρθρου 15 παράγραφος 1 του κανονισμού (ΕΕ) αριθ. 1380/2013 δεν θα πρέπει να εφαρμόζεται σε ενωσιακά σκάφη που αλιεύουν ρυγχοκαρχαρία του Βορείου Ατλαντικού ως παρεμπίπτον αλίευμα.
                  
               
                     (3)
                  
                  
                     Επομένως, ο κατ’ εξουσιοδότηση κανονισμός (ΕΕ) 2015/98 της Επιτροπής (3) θα πρέπει να τροποποιηθεί ώστε να συμπεριλάβει νέες διατάξεις που να αντικατοπτρίζουν τους όρους αλιείας που θεσπίζονται στη σύσταση 21-09 της ICCAT.
                  
               
                     (4)
                  
                  
                     Δεδομένου ότι η σύσταση 21-09 της ICCAT ενθαρρύνει τα συμβαλλόμενα μέρη να την εφαρμόσουν πριν από την έναρξη ισχύος της, στις 17 Ιουνίου 2022, και λαμβανομένης υπόψη της σημασίας των εν λόγω διατάξεων για τη διατήρηση του ρυγχοκαρχαρία του Βορείου Ατλαντικού, η παρούσα κατ’ εξουσιοδότηση πράξη θα πρέπει να εφαρμοστεί από την τρίτη ημέρα μετά τη δημοσίευσή της.
                  
               
                     (5)
                  
                  
                     Για τους ίδιους λόγους, η παρούσα κατ’ εξουσιοδότηση πράξη θα πρέπει να αρχίσει να ισχύει επειγόντως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Στον κατ’ εξουσιοδότηση κανονισμό (ΕΕ) 2015/98 παρεμβάλλεται το ακόλουθο άρθρο 5β:
            
               
                  «Άρθρο 5β
                  Κατά παρέκκλιση από το άρθρο 15 παράγραφος 1 του κανονισμού (ΕΕ) αριθ. 1380/2013, απαγορεύεται η διατήρηση επί του σκάφους, η μεταφόρτωση ή η εκφόρτωση ολόκληρου ρυγχοκαρχαρία (Isurus oxyrinchus) του Βορείου Ατλαντικού ή τμήματος αυτού, που αλιεύεται σε συνδυασμό με τύπους αλιείας στην περιοχή της σύμβασης ICCAT το 2022 και το 2023.».
               
            
         
         
            Άρθρο 2
            Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            Εφαρμόζεται έως τις 31 Δεκεμβρίου 2023.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Μαρτίου 2022.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 354 της 28.12.2013, σ. 22.
         
            (2)  https://www.iccat.int/Documents/Recs/COMPENDIUM_ACTIVE_ENG.pdf
         
            (3)  Κατ’ εξουσιοδότηση κανονισμός (ΕΕ) 2015/98 της Επιτροπής, της 18ης Νοεμβρίου 2014, σχετικά με την εφαρμογή των διεθνών υποχρεώσεων της Ένωσης, όπως αναφέρεται στο άρθρο 15 παράγραφος 2 του κανονισμού (ΕΕ) αριθ. 1380/2013 του Ευρωπαϊκού Κοινοβουλίου και του Συμβουλίου, δυνάμει της διεθνούς σύμβασης για τη διατήρηση των θυννοειδών του Ατλαντικού και της σύμβασης περί της μελλοντικής πολυμερούς συνεργασίας στον τομέα της αλιείας του Βορειοδυτικού Ατλαντικού (ΕΕ L 16 της 23.1.2015, σ. 23).